
Edukimi për ruajtjen e detit nga plastika

Aktiviteti ndërgjegjësues, organizuar nga Agjencia Kombëtare e Mjedisit në shkollën - 9 vjeçare " Isa Boletini ", “Pjetër Budi” dhe “At Zef Pllumi” me temën “Plastika në Det – Një Kërcënim për Mjedisin”, kishte si qëllim informimin dhe sensibilizimin e nxënësve mbi pasojat që sjell ndotja e deteve nga mbetjet plastike.
Edukimi i fëmijëve për mbrojtjen e deteve është një hap i rëndësishëm 
drejt një mjedisi më të pastër.

Nxënësit u njohën me problemet që shkakton plastika në ekosistemet detare, se si mbetjet plastike dëmtojnë organizmat detarë, ndotin habitatet natyrore dhe ndikojnë negativisht në zinxhirin ushqimor. Për të zvogëluar këtë problem, duhet të përdorim më pak produkte plastike njëpërdorimshme, të riciklojmë mbeturinat dhe të marrim pjesë në aktivitete pastrimi të mjedisit..
 Të gjithë shprehën mendimet e tyre nëpërmjet punimeve të përgatitura dhe propozuan mënyra konkrete për reduktimin e përdorimit të plastikës dhe rritjen e riciklimit. 
Çdo shishe apo qese plastike që ne refuzojmë të përdorim sot, është një jetë më shumë e shpëtuar në det nesër.

Veprimtaria shërbeu për të rritur ndërgjegjësimin e nxënësve mbi rëndësinë e mbrojtjes së mjedisit dhe nevojën për të vepruar që në moshë të hershme për ruajtjen e burimeve natyrore.
Mbrojtja e deteve nga ndotja plastike është përgjegjësi e secilit prej nesh. Vetëm përmes ndërgjegjësimit dhe veprimit të përbashkët mund të sigurojmë një mjedis më të pastër dhe më të shëndetshëm për brezat e ardhshëm. 

                               Dete të pastra = jetë më e shëndetshme për të gjithë

